ORDE do 19 de abril de 2006 pola que se establecen as bases reguladoras para a concesión, en réxime de concorrencia competitiva, de bolsas para a realización de prácticas en oficinas de información turística durante o verán de 2006, e se procede á súa convocatoria.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 28/04/2006

A importancia do turismo no tecido económico e social de Galicia require a realización dun esforzo continuado na formación dos recursos humanos para adaptar ás novas demandas as actuacións dos estudantes ou titulados que inician ou desenvolven a súa actividade neste sector.
As oficinas de información turística repartidas polo territorio galego prestan un servizo importante aos turistas e visitantes e contribúen de xeito significativo a proxectar a imaxe de Galicia no exterior. Por iso, por parte desta consellería considérase conveniente convocar estas bolsas que, dunha parte, permiten aos estudantes e titulados acceder a prácticas tuteladas co fin de actualizar e mellorar os seus coñecementos e habilidades e, doutra, reforza a prestación dos servizos de asesoramento e información sobre o destino aos visitantes no período de maior afluencia.
Neste ano amplíase moito a oferta, non soamente polo que se refire ao número de beneficiarios, senón tamén en canto ao número de destinos, para atender as solicitudes presentadas por concellos turísticos ou de máis de 10.000 habitantes, cos cales traballaremos en estreita colaboración.
Así, e consonte co establecido sobre medidas de fomento no artigo 73 da Lei 9/1997, do 21 de agosto, de ordenación e promoción do turismo en Galicia en concordancia co sinalado no artigo 74 de dita lei, esta consellería realiza unha convocatoria de bolsas para a realización de prácticas en oficinas de información turística de acordo coas seguintes bases:
Primeira.-Obxecto.
Convócanse en total 69 bolsas para a realización de prácticas de información turística nas oficinas e pola duración que se sinala no cadro seguinte:
OFICINAS
Nº BOLSEIROS
MESES
PERIODO
SANTIAGO DE C.
3
3
1 XULLO-30 SETEMBRO
A CORUÑA
3
3
1 XULLO-30 SETEMBRO
VIGO
2
3
1 XULLO-30 SETEMBRO
PONTEVEDRA
2
3
1 XULLO-30 SETEMBRO
VILAGARCIA
1
2
1 XULLO-31 AGOSTO
OURENSE
2
2
1 XULLO-31 AGOSTO
LUGO
2
2
1 XULLO-31 AGOSTO
LUGO-FIELATO
1
3
1 XULLO-30 SETEMBRO
TUI
1
2
1 XULLO-31 AGOSTO
FERROL
1
2
1 XULLO-31 AGOSTO
RIBEIRA
1
2
1 XULLO-31 AGOSTO
A GUDIÑA
1
2
1 XULLO-31 AGOSTO
PORTO VIGO
2
3
1 XULLO-30 SETEMBRO
OFICINAS
Nº BOLSEIROS
MESES
PERIODO
FUNDACION AQ
1
3
1 XULLO-30 SETEMBRO
NIGRAN
1
2
1 XULLO-31 AGOSTO
BAIONA
1
2
1 XULLO-31 AGOSTO
SANXENXO
1
2
1 XULLO-31 AGOSTO
CANGAS
1
2
1 XULLO-31 AGOSTO
O GROVE
1
2
1 XULLO-31 AGOSTO
A GUARDA
1
2
1 XULLO-31 AGOSTO
CAMBADOS
1
2
1 XULLO-31 AGOSTO
POIO
1
2
1 XULLO-31 AGOSTO
PONTEAREAS
1
2
1 XULLO-31 AGOSTO
GONDOMAR
1
2
1 XULLO-31 AGOSTO
A ESTRADA
1
2
1 XULLO-31 AGOSTO
CORCUBION
1
2
1 XULLO-31 AGOSTO
AS PONTES DE GARCIA RODRIGUEZ
1
2
1 XULLO-31 AGOSTO
BETANZOS
1
2
1 XULLO-31 AGOSTO
PADRON
1
2
1 XULLO-31 AGOSTO
PONTEDEUME
1
2
1 XULLO-31 AGOSTO
NOIA
1
2
1 XULLO-31 AGOSTO
RIANXO
1
2
1 XULLO-31 AGOSTO
MIÑO
1
2
1 XULLO-31 AGOSTO
SANTA COMBA
1
2
1 XULLO-31 AGOSTO
ARTEIXO
1
2
1 XULLO-31 AGOSTO
FISTERRA
1
2
1 XULLO-31 AGOSTO
CARBALLO
1
2
1 XULLO-31 AGOSTO
BOIRO
1
2
1 XULLO-31 AGOSTO
A LARACHA
1
2
1 XULLO-31 AGOSTO
OLEIROS
1
2
1 XULLO-31 AGOSTO
CULLEREDO
1
2
1 XULLO-31 AGOSTO
CAMBRE
1
2
1 XULLO-31 AGOSTO
A POBRA DO CARAMIÑAL
1
2
1 XULLO-31 AGOSTO
VIVEIRO
1
2
1 XULLO-31 AGOSTO
MONFORTE DE LEMOS
1
2
1 XULLO-31 AGOSTO
QUIROGA
1
2
1 XULLO-31 AGOSTO
RIBADEO
1
2
1 XULLO-31 AGOSTO
FOZ
1
2
1 XULLO-31 AGOSTO
VILALBA
1
2
1 XULLO-31 AGOSTO
SAMOS
1
2
1 XULLO-31 AGOSTO
NOGUEIRA DE RAMUIN
1
2
1 XULLO-31 AGOSTO
O BARCO DE VALDEORRAS
1
2
1 XULLO-31 AGOSTO
O CARBALLIÑO
1
2
1 XULLO-31 AGOSTO
RIBADAVIA
1
2
1 XULLO-31 AGOSTO
ALLARIZ
1
2
1 XULLO-31 AGOSTO
LEIRO
1
2
1 XULLO-31 AGOSTO
A POBRA DE TRIVES
1
2
1 XULLO-31 AGOSTO
VEIGA
1
2
1 XULLO-31 AGOSTO
CELANOVA
1
2
1 XULLO-31 AGOSTO
VERIN
1
2
1 XULLO-31 AGOSTO
Segunda.-Requisitos dos beneficiarios e natureza xurídica da relación.
1. Poden optar ás bolsas de prácticas nesas oficinas de información turística: os técnicos superiores en información e comercialización turísticas, os técnicos superiores en axencias de viaxes, os estudantes de turismo, diplomados ou licenciados en turismo, así como os licenciados en tradución e interpretación ou nalgunha das filoloxías de linguas estranxeiras, sempre que nacesen con posterioridade ao trinta e un de decembro de mil novecentos setenta e oito, non fosen adxudicatarios desta mesma bolsa en dúas ou máis edicións anteriores e acrediten un nivel de iniciación á lingua galega.
2. Os solicitantes non poderán ser perceptores de soldos ou salarios ou outros ingresos que impliquen vinculación contractual ou estatutaria dos interesados.
3. A condición de bolseiro/a en virtude da presente orde non xerará ningún tipo de relación de carácter laboral nin contractual e tampouco dará lugar á súa inclusión na Seguridade Social.
Terceira.-Contido da bolsa e obrigas dos beneficiarios
1.- O contido das actividades da bolsa consisten basicamente en facilitar información e asesoramento a turistas e viaxeiros sobre aloxamento, transporte, espectáculos, gastronomía, museos, festas, exposicións e calquera outra manifestación ou servizo que polas súas características ofreza atractivos turísticos na localidade e contorna da oficina e de Galicia en xeral. Así mesmo, os beneficiarios da bolsa contribuirán á boa marcha da oficina realizando calquera outra tarefa directamente vinculada aos obxectivos formativos da bolsa, que lle sexan encomendadas pola persoa responsable a ese fin.
2. Os bolseiros comprométense a:
a) Desenvolver as devanditas actividades cuns niveis de rendemento satisfactorios e plena dispoñibilidade, calquera día da semana laboral ou festivo, de acordo coas indicacións e horario que lle sinale o servizo de Turismo da correspondente delegación provincial da Consellería de Innovación e Industria ou polo concelleiro competente en materia de turismo ou persoa en que delegue, cun límite de 37 horas semanais.
b) Presentar un informe sobre o traballo desenvolvido ao remate do período da bolsa, que entregarán á Dirección Xeral de Turismo co visto e prace da persoa responsable da oficina.
c) Non renunciar á bolsa aceptada salvo causa debidamente xustificada. En todo caso, se presenta unha renuncia durante os quince primeiros días de goce dela, o beneficiario non terá dereito a percibir retribución ningunha polo período traballado.
d) Facilitar toda a información que lle sexa requirida pola Intervención Xeral da Comunidade Autónoma, o Tribunal de Contas e o Consello de Contas, no exercicio das súas funcións de fiscalización e control do destino da bolsa obxecto da presente orde.
Cuarta.-Dotación das bolsas e determinacións orzamentarias.
Para a concesión destas bolsas destinarase ata un máximo de cento vinte e nove mil douscentos euros
(129.200 euros), que se imputarán á aplicación orzamentaria 10.06.651A.480.0.
A dotación económica de cada bolsa será de oitocentos cincuenta euros (850 euros) brutos mensuais. Cada bolsa comprenderá, ademais, un seguro individual de accidentes.
Quinta.-Presentación das solicitudes.
1. As solicitudes serán presentadas, conforme o modelo do anexo I, no rexistro auxiliar da Dirección Xeral de Turismo (praza de Mazarelos nº 15, 15703 Santiago de Compostela) ou no rexistro xeral da Consellería de Innovación e Industria (edificio administrativo de San Caetano), ou en calquera das formas previstas na Lei 30/1992, do 26 de novembro, de réxime xurídico das administracións públicas e do procedemento administrativo común, no prazo dun mes contados desde o día seguinte ao da publicación desta orde no Diario Oficial de Galicia, xunto coa seguinte documentación:
a) Fotocopia cotexada, por ambas as dúas caras, do DNI.
b) Os estudantes, certificación académica completa (orixinal ou fotocopia compulsada).
c) Os titulados, fotocopia compulsada do título ou da certificación do pagamento dos dereitos de expedición e certificación académica completa. No caso de presentar un título estranxeiro será preciso que estea debidamente validado polas administración educativa española.
d) Curriculum vitae cos documentos acreditativos correspondentes: certificacións ou fotocopias compulsadas dos diplomas de cursos e traballos realizados. A documentación en idioma distinto ao castelán ou galego deberá presentarse oficialmente traducida.
e) Declaración xurada das axudas de bolsas solicitadas ou concedidas polas administracións públicas, ou calquera dos seus organismos, entes ou sociedades para o mesmo período, e de non ter ingresos ou salarios que impliquen vinculación contractual ou estatutaria.
2. As compulsas que procedan para toda a documentación que se especifica nesta orde faranse nos correspondentes servizos centrais ou provinciais da Consellería de Innovación e Industria e no rexistro auxiliar da Dirección Xeral de Turismo.
3. Nas solicitudes, os interesados escollerán como destino unha soa provincia, adxudicándose despois, nunha reunión que se convocará para o efecto na Dirección Xeral de Turismo, a oficina concreta dentro desa provincia, segundo a elección dos propios solicitantes, por orde da puntuación acadada.
Sexta.-Criterios de adxudicación.
1. Para a avaliación das solicitudes que se presenten, terase en conta o seguinte baremo:
Formación
Ata un máximo de 3 puntos
Expediente académico
Nota media das cualificacións obtidas, sendo o baremo o seguinte: 4m.h., 3 sobresaliente, 2 notable e 1 aprobado.
Idiomas
0,10 punto por curso de idiomas superado de máis de 60 horas, a excepción de inglés.
Cursos
0,10 por cada curso de informática e relacionado con turismo igual ou superior a 20 hs.
Titulación
Ata un máximo de 1 punto
Por se diplomado en turismo: 1 punto.
Por ser técnico superior en información e comercialización turística: 0,50 puntos.
Por ser técnico superior en axencias de viaxes: 0,25 puntos.
Por ser guías oficiais de turismo: 1 punto.
Proba de inglés
Ata un máximo de 2 puntos
Proba de coñecementos turísticos
Ata un máximo de 2 puntos
A proba de coñecementos turísticos versará sobre as materias do anexo II.
2. As probas de inglés e coñecementos turísticos serán tipo test e entenderanse superadas se os candidatos obteñen unha puntuación mínima de 0,50 puntos en cada unha delas.
Sétima.-Proceso de selección e resolución de adxudicación.
As solicitudes presentadas serán valoradas de acordo cos criterios mencionados no artigo anterior, por unha comisión que se constituirá para efecto, da que formarán parte tres funcionarios da Dirección Xeral de Turismo: a xefa do Servizo de Formación, Cooperación Institucional e Documentación que a presidirá, o xefe da Sección de Cooperación e Documentación, que actuarán como secretario e un funcionario da Dirección Xeral de Turismo.
Unha vez examinadas as solicitudes, a devandita comisión elaborará unha lista cos aspirantes admitidos e excluídos, detallando, se é o caso, o motivo de exclusión, e convocará ós primeiros, cunha antelación mínima dunha semana, á proba de inglés e a de coñecementos turísticos que terá lugar en Santiago de Compostela. A devandita notificación farase pública no taboleiro da Dirección Xeral de Turismo, nos servizos provinciais de turismo e na páxina web da Consellería de Innovación e Industria.
Unha vez valorados todos os méritos conforme o baremo sinalado na cláusula sexta, publicaranse na páxina web da consellería e no taboleiro de anuncios da Dirección Xeral de Turismo, catro listaxes -unha por provincia- detallando a puntuación obtida polos solicitantes que superaron as probas, e a convocatoria da reunión para a elección de oficina, que se realizará por orde de puntuación. Levantarase unha acta da reunión.
Dentro da semana seguinte á devandita reunión, a comisión de avaliación elevará ao conselleiro a proposta de adxudicación das bolsas.
O prazo máximo para a resolución do expediente é de tres meses. A resolución do conselleiro pon
fin á vía administrativa e contra ela poderá o interesado interpoñer recurso contencioso-administrativo diante do Tribunal Superior de Xustiza da Comunidade Autónoma de Galicia, no prazo de dous meses, contados desde a recepción da notificación da resolución ou ben interpoñer, no prazo dun mes desde a recepción da resolución, recurso potestativo de reposición ante o conselleiro de Innovación e Industria.
Aos adxudicatarios notificaráselles persoalmente a concesión aos domicilios que sinalasen nas solicitudes. Eles están obrigados no prazo de cinco días naturais, a comunicar á Dirección Xeral de Turismo a aceptación ou renuncia das bolsas. Se transcorridos os sinalados cinco días non se fixese manifestación en ningún sentido, tal feito entenderase como renuncia á bolsa e esta se concederá ao seguinte candidato con mellor puntuación de entre os que solicitaron esa provincia e non fose beneficiario doutra das bolsas convocadas, en caso de que non quedasen aspirantes nese destino ofertarase, entre os restantes candidatos de acordo coa súa puntuación.
Oitava.-Aboamento das axudas.
As axudas aboaranse con periodicidade mensual e na contía correspondente, unha vez recibido o informe que debe emitir a persoa competente nas delegacións provinciais da Consellería de Innovación e Industria ou o concelleiro competente en materia de turismo ou persoa en quen delegue sobre a asistencia regular e aproveitamento das prácticas polos adxudicatarios.
Novena.-Incidencias.
O director xeral de Turismo resolverá todas as dúbidas e incidencias que poidan xurdir na aplicación da presente convocatoria.
O incumprimento dos compromisos adquiridos de acordo coas bases precedentes dará lugar á revogación da axuda concedida e, se é o caso, á reclamación das cantidades xa pagadas de conformidade co disposto na lexislación vixente. Así mesmo, toda alteración das condicións tidas en conta para a concesión da bolsa obxecto da presente orde e a obtención concorrente de subvencións ou axudas outorgadas por outras administracións o entes privados nacionais ou internacionais, poderá dar lugar á modificación da resolución de concesión.
Disposicións derradeiras
Primeira.-A presente orde entrará en vigor o día seguinte ao da súa publicación no Diario Oficial de Galicia.
Segunda.-Facúltase o director xeral de Turismo para ditar cantas disposicións considere oportunas no desenvolvemento e interpretación desta orde.
Santiago de Compostela, 19 de abril de 2006.
Fernando Xabier Blanco Álvarez
Conselleiro de Innovación e Industria
ANEXO II
Temario
Tema 1.-A Galicia prerromana: o megalitismo. A Idade de Bronce. A cultura castrexa. A influencia céltica.
Tema 2.-Arte medieval: o prerrománico en Galicia. O esplendor románico. O gótico.
Tema 3.-A arquitectura renacentista e barroca en Galicia. Exemplo das súas manifestacións máis importantes en Galicia.
Tema 4.-A arquitectura modernista en Galicia. A Xeración Nós e o Seminario de Estudos Galegos. O momento de vangarda na arte galega.
Tema 5.-A arquitectura popular galega. Artesanía e oficios populares. O folclore. A gastronomía.
Tema 6.-Historia de Galicia. Principais feitos históricos.
Tema 7.-Áreas naturais no litoral: rías, illas e praias, zonas húmidas e areais, acantilados.
Tema 8.-Áreas naturais do interior: as montañas, os vales fluviais, os bosques e as lagoas.
Tema 9.-Costa da Morte e Rías Altas. Especial significación da Costa da Morte.
Tema 10.-As Rías Baixas.
Tema 11.-A Galicia interior.
Tema 12.-O Camiño Francés e outros tramos galegos do Camiño de Santiago.
Tema 13.-As cidades e vilas galegas como focos de atracción turística.
Tema 14.-Diversificación e novas ofertas turísticas: termalismo, golf, turismo náutico, turismo rural, congresos, convencións, turismo activo e da natureza.
Tema 15.-A Lei de ordenación e promoción do turismo en Galicia e normas de desenvolvemento.
Tema 16.-A comercialización (organización comercial) de Galicia como destino turístico.